|  |  |
| --- | --- |
|  | **ApstiprinĀTS**ar Alūksnes novada pašvaldības aģentūras “Alja”Iepirkuma komisijaslēmumu 10.11.2017. sēdē,protokols Nr.1 |

**IEPIRKUMA**

 **“Varavīksnes foreļu *(Onchorhyncus mykiss)* triploīdu iegāde”**

**(identifikācijas Nr.ANPA"ALJA"2017/1)**

**NOLIKUMS**

(Iepirkums tiek veikts PUBLISKO IEPIRKUMU LIKUMA 9.PANTa kārtībā)

Alūksne,

2017

**VISPĀRĪGIE NOTEIKUMI**

# **Iepirkuma identifikācijas numurs**

 Iepirkumu identifikācija **Nr.ANPA“ALJA”2017/1**

1. **Pasūtītājs**

 ALŪKSNES NOVADA PAŠVALDĪBAS AĢENTŪRA “ALJA”

 Adrese: Pilssalas ielā 10, Alūksnē, Alūksnes novadā, LV-4301

 Reģistrācijas numurs: 90010446069

 Tālruņa numurs:26141741

 e-pasta adrese: alja@aluksne.lv

 Alūksnes novada pašvaldības aģentūras “Alja” Iepirkuma komisija izveidota arAlūksnes novada pašvaldības izpilddirektores J.ČUGUNOVAS 09.11.2017. rīkojumu Nr.ANP/1-6/17/362 (turpmāk tekstā – Komisija).

 Kontaktpersona par iepirkuma kārtību un priekšmetu Alūksnes novada pašvaldības aģentūras “Alja” direktors Māris Lietuvietis, tālrunis 26141741, e-pasta adrese: alja@aluksne.lv.

 **Iepirkuma metode**

Iepirkums tiek organizēts saskaņā ar Publisko iepirkumu likuma (turpmāk tekstā - PIL) 9.pantu un šajā nolikumā noteikto kārtību.

1. **Iepirkuma priekšmets**
	1. Iepirkumu priekšmets ir varavīksnes foreļu *(Onchorhyncus mykiss)* triploīdu iegāde un piegāde Alūksnes ezera zivju resursu papildināšanai, saskaņā ar Tehnisko specifikāciju (skatīt 1.pielikumā).
	2. CPV kods: 03311000-2 (zivis).
	3. Līguma izpildes termiņš – **20 (divdesmit) dienas** no Līguma noslēgšanas dienas.
	4. Piegādes apmaksas nosacījumi saskaņā ar iepirkuma līguma projektu (3.pielikums).

## **Pretendenta iespēja iepazīties ar iepirkuma nolikumu un to saņemšana**

* 1. Ar iepirkuma nolikumu var iepazīties darba dienās no plkst.8.00 līdz 13.30 un no 14.30 līdz 17.00 Alūksnes novada pašvaldības aģentūrā “Alja”, 408.kab., Dārza ielā 11, Alūksnē, Alūksnes novadā līdz 6.1.apakšpunktā minētā piedāvājuma iesniegšanas termiņa beigām.
	2. Elektroniskā veidā visi iepirkuma dokumenti bez maksas pieejami Alūksnes novada pašvaldības mājaslapā [www.aluksne.lv](http://www.aluksne.lv) sadaļā “Pašvaldības iepirkumi” pie attiecīgā iepirkuma.
	3. Visas iepirkuma nolikuma izmaiņas un papildinājumi tiks publicēti Alūksnes novada pašvaldības mājaslapā [www.aluksne.lv](http://www.aluksne.lv) sadaļā “Pašvaldības iepirkumi” pie attiecīgā iepirkuma.
	4. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1. **Piedāvājumu iesniegšanas vieta, datums, laiks un kārtība**
	1. Piedāvājumi jāiesniedz **līdz 2017.gada 21.novembrim, plkst.10.00,** Alūksnes novada pašvaldības aģentūrā “Alja”, 408.kabinetā, Dārza ielā 11, Alūksnē, Alūksnes novadā, LV-4301. Piedāvājumam jābūt nogādātam šajā punktā norādītajā adresē līdz iepriekš minētajam termiņam.
	2. Visi piedāvājumi, kas Alūksnes novada pašvaldības aģentūrā “Alja” tiks saņemti pēc 6.1.punktā norādītā laika, netiek izskatīti un tiek neatvērti atgriezti atpakaļ iesniedzējam.
	3. Pēc piedāvājumu iesniegšanas termiņa beigām pretendents nevar savu piedāvājumu grozīt.
2. **Piedāvājuma noformēšana**
	1. Piedāvājums jāiesniedz aizlīmētā aploksnē ar norādi “Piedāvājums Alūksnes novada pašvaldības aģentūras “Alja” “Varavīksnes foreļu *(Onchorhyncus mykiss)* triploīdu iegāde” (identifikācijas Nr.ANPA”ALJA”2017/1). Neatvērt līdz 2017.gada 21.novembrim, plkst.10.00”. Aploksnes aizmugurē jāuzrāda pretendenta nosaukums, reģistrācijas numurs un adrese.
	2. Piedāvājums jāiesniedz par visu apjomu. Katrs pretendents var iesniegt vienu piedāvājuma variantu.
	3. Piedāvājums jāsagatavo latviešu valodā, datorrakstā, skaidri salasāms, bez labojumiem un dzēsumiem, tam jābūt ar piedāvājumā iekļauto dokumentu atbilstošu satura rādītāju, lapām jābūt cauršūtām un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, datums, vietas nosaukums, uzņēmuma zīmoga nospiedums un, ko ar savu parakstu apliecina pretendenta pārstāvis, paraksta atšifrējums un amata nosaukums.
	4. Ja pretendents iesniedz dokumentu kopijas, kopijas lapas augšējā labajā stūrī jābūt attiecīgam uzrakstam ar lielajiem burtiem “KOPIJA”. Piedāvājumā iekļauto kopiju pareizību apliecina ar apliecinājumu, kurā norādīts apliecinājums par kopiju autentiskumu oriģinālam, kopiju lapas numuri, un kuru ar zīmogu (*ja uzņēmumam ir zīmogs*) un parakstu apliecina paraksttiesīga persona. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
	5. Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3. **Prasības pretendentiem un iesniedzamie dokumenti**

Pretendents ir piegādātājs, kurš iesniedzis piedāvājumu. Piegādātājs — fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus.

* 1. **Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:**
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL [25. panta](https://likumi.lv/ta/id/287760-publisko-iepirkumu-likums#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 7.1.1., 7.1.2. un 7.1.3.punkta nosacījumi.
	2. **Pretendenta kvalifikācijas prasības un iesniedzamie dokumenti**
		1. Pretendentam jāiesniedz piedāvājums iepirkumamsaskaņā ar 2.pielikumu “Piedāvājums iepirkumam”.
		2. Pretendentam, personālsabiedrībai un visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība), pretendenta norādītām personām, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, normatīvajos tiesību aktos noteiktajos gadījumos *ir jābūt reģistrētām komercreģistrā* vai līdzvērtīgā reģistrā ārvalstīs.
			1. Par reģistrācijas faktu Latvijas Republikas Uzņēmumu reģistrā, pasūtītājs pārliecināsies Uzņēmumu reģistra mājaslapā [www.ur.gov.lv](http://www.ur.gov.lv);
			2. Ja pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.
		3. Pretendentam jāiesniedz dokumenti, kuri apliecina, ka zivju mazuļu ievešanai Latvijā ir izsniegts attiecīgās valsts veterinārais (veselības) sertifikāts atbilstoši normatīvajiem aktiem par veterinārajām prasībām akvakultūras dzīvniekiem, no tiem iegūtiem produktiem un to apritei, kā arī atsevišķu akvakultūras dzīvnieku infekcijas slimību profilaksei un apkarošanai
		4. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks piegādi, kuru izpildei attiecīgās spējas ir nepieciešamas.
		5. Visi dokumenti jāparaksta paraksttiesīgai personai. Ja piedāvājumu paraksta pilnvarota persona, jāpievieno normatīvajos aktos noteiktajām prasībām atbilstošs pilnvarojums.
	3. **Tehniskais piedāvājums**

Pretendenta iesniegtajam Tehniskajam piedāvājumam jāatbilst iepirkuma nolikuma Tehniskās specifikācijas (1.pielikums) noteiktām prasībām. Jānorāda preču tehniskais apraksts, aizpildot 2.pielikuma “Piedāvājums iepirkumam” 3.3.punktu. Tehniskā aprakstā obligāti jānorāda zivju suga, svars, vecums un audzētava lai komisija var pārbaudīt preces atbisltību nolikuma prasībai.

* 1. **Finanšu piedāvājums**
		1. Finanšu piedāvājumu sagatavo atbilstoši šo noteikumu 2.pielikumam “Piedāvājums iepirkumam”.
		2. Piedāvājumam jābūt izteiktam EUR (euro) bez PVN, atsevišķi jānorāda piedāvājuma cena ar PVN.
		3. Piedāvājuma cenā jāiekļauj visas izmaksas, kas saistītas ar līguma izpildi saskaņā ar Tehnisko specifikāciju, tai skaitā, preces iegādi, piegādi, transporta izmaksas, nodokļus, nodevas, piedāvātās atlaides, garantijas un citas izmaksas.
		4. Piedāvājumā cenas ir jānorāda ar precizitāti 2 (divas) zīmes aiz komata.
		5. Vērtējot piedāvājumu, komisija ņems vērā cenu bez pievienotās vērtības nodokļa.
1. **Informācijas apmaiņa**
	1. Tiek uzskatīts, ka pretendenti, iesniedzot savus piedāvājumus, ir iepazinušies ar visiem Latvijā spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
	2. Visi jautājumi par iepirkumu adresējami Alūksnes novada pašvaldības aģentūras “Alja” iepirkuma komisijai rakstiski pa pastu, adrese Alūksnes novada pašvaldības aģentūrai “Alja”, 408.kab., Dārza ielā 11, Alūksnē, LV-4301, vai pa e-pastu alja@aluksne.lv.
	3. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
2. **Piedāvājumu vērtēšana un lēmuma pieņemšana**
	1. Komisija pārbaudīs piedāvājumu atbilstību iepirkuma nolikuma 6. un 7.punktā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi var tikt noraidīti bez tālākas vērtēšanas.
	2. Komisija pārbaudīs piedāvājumu atbilstību iepirkuma nolikuma 7.2.punktā norādītajām prasībām (kvalifikācijas prasībām). Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi tiks noraidīti bez tālākas vērtēšanas.
	3. Komisija pārbaudīs piedāvājuma atbilstību Tehnisko specifikāciju prasībām. Par atbilstošiem tiks uzskatīti tie piedāvājumi, kuri atbilst Tehnisko specifikāciju prasībām un nolikuma 7.3.punktā norādītajām prasībām. Neatbilstošie piedāvājumi tiks noraidīti bez tālākas vērtēšanas.
	4. Finanšu piedāvājuma vērtēšanas laikā Komisija pārbaudīs piedāvājumu atbilstību iepirkuma nolikuma 7.4.punktā noteiktām prasībām. Neatbilstošie piedāvājumi tiks noraidīti bez tālākas vērtēšanas. Atbilstošiem piedāvājumiem pārbaudīs vai piedāvājumā nav aritmētisku kļūdu. Ja šādas kļūdas tiks konstatētas, Komisija šīs kļūdas izlabos. Vērtējot finanšu piedāvājumu, pasūtītājs ņems vērā labojumus.
	5. No pretendentu piedāvājumiem, kas atbilst nolikuma prasībām, Komisija izvēlēs saimnieciski visizdevīgāko piedāvājumu – piedāvājumu ar viszemāko cenu bez pievienotās vērtības nodokļa.
	6. Komisija pārbaudīs vai pretendents (uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība), kuram būtu piešķiramas iepirkuma līguma slēgšanas tiesības, nav izslēdzams no dalības iepirkumā PIL 9.panta astotās daļas minēto nosacījumu dēļ. Nepieciešamo informāciju komisija iegūst Ministru kabineta noteiktajā kārtībā, pamatojoties uz PIL 9.panta devītās daļas noteikumiem. Atkarībā no pārbaudes laikā iegūtajiem rezultātiem pasūtītājs rīkojas saskaņā ar Publisko iepirkuma likuma 9.panta desmitās daļas noteikumiem.

Attiecībā uz ārvalstī reģistrētu vai pastāvīgi dzīvojošu pretendentu un 7.1.3.punktā minēto personu Komisija pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un 7.1.3.punktā minēto personu neattiecas Publisko iepirkumu likuma 9. panta astotajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas šā panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas šā panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai šā panta astotās daļas 4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

* 1. Ja Komisija nepieciešamo informāciju par pretendentu, kura ir pamats pretendenta izslēgšanai no turpmākās dalības iepirkumā, iegūst tieši no kompetentās institūcijas, datubāzēs vai no citiem avotiem, pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai.
	2. Trīs darba dienu laikā pēc lēmuma pieņemšanas informēs visus pretendentus par komisijas pieņemto lēmumu.
	3. Pretendents, kurš iesniedzis piedāvājumu iepirkumā, uz ko attiecas PIL 9. panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
1. **Līguma slēgšanas nosacījumi**
	1. Ar izraudzīto pretendentu tiks slēgts līgums atbilstoši šī iepirkuma Līguma projektam (4.pielikums), pretendenta piedāvājumam un šiem darbiem izdalītajam finansējumam.
	2. Izraudzītajam pretendentam 10 (desmit) darba dienu laikā pēc uzaicinājuma slēgt iepirkuma līgumu saņemšanas (uzaicinājums tiks nosūtīts elektroniski) jāierodas Alūksnes novada pašvaldības aģentūrā “Alja” (408.kab., Dārza ielā 11, Alūksnē, Alūksnes novadā, LV-4301) slēgt iepirkuma līgumu. Neierašanās slēgt iepirkuma līgumu minētā termiņā tiek uzskatīta par pretendenta atteikšanos slēgt iepirkuma līgumu un pasūtītājam ir tiesības izvēlēties nākamo pretendentu ar saimnieciski visizdevīgāko piedāvājumu.
2. **Lēmums par iepirkuma izbeigšanu bez līguma noslēgšanas**

Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

**Pielikumi:** 1.pielikums “Tehniskā specifikācija”.

2.pielikums “Piedāvājums iepirkumam”.

3.pielikums “Līguma projekts”.

1.pielikums

**TEHNISKĀ SPECIFIKĀCIJA**

Tehniskā specifikācija varavīksnes foreļu *(Onchorhyncus mykiss)*

triploīdu iegādei

1. Varavīksnes foreļu piegādi veic līdz 2017.gada 20.decembrim.
2. Piegādi veic sertificēta zivjaudzētava.
3. Varavīksnes foreles ar svaru no 900 – 1100 gr/gab., ar vidējo svaru1000 gr.
4. Varavīksnes foreles nedrīkst būt mehāniski bojātas vai slimības pazīmēm.
5. Pie varavīksnes foreļu saņemšanas to kopējais bojā gājušo zivju apjoms nedrīkst pārsniegt 1% no kopējā pārvietoto zivju skaita.
6. Piegādes vieta: Pilssalas ielā 10, Alūksnē, Alūksnes novads, LV – 4301.

2.pielikums

**PIEDĀVĀJUMS IEPIRKUMAM**

**“Varavīksnes foreļu *(Onchorhyncus mykiss)* triploīdu iegāde”**

**(IDENTIFIKĀCIJAS NR.ANPA”ALJA”2017/1)**

|  |  |
| --- | --- |
| **Kam:** | Alūksnes novada pašvaldības aģentūrai “Alja”, 408.kab., Dārza ielā 11, Alūksnē, Alūksnes novadā, LV –4301 |
| **Pretendents:** | **<***nosaukums reģistrācijas numurs***>** |
| **Adrese:** |  |
| **Tālrunis, fakss:** |  |
| **E-pasts:** |  |
| **Bankas rekvizīti:** |  |

Apstiprinām, ka piekrītam iepirkuma nolikumam, un piedāvājam **piegādāt varavīksnes foreles *(Onchorhyncus mykiss)* triploīdus** saskaņā ar Alūksnes novada pašvaldības aģentūras “Alja” iepirkuma “Varavīksnes foreles *(Onchorhyncus mykiss)* triploīdu iegāde ” (identifikācijas Nr.ANPA”ALJA”2017/1) nolikuma nosacījumiem. **Apliecinām, ka uzņemamies visus riskus, kas varētu būt saistīti ar darbiem, kurus, iespējams, neesam paredzējuši, iesniedzot šo piedāvājumu šī projekta realizācijai**, līdz ar to mūsu tehniskais un finanšu piedāvājums ir:

|  |  |
| --- | --- |
|  |  |
|  |  |
|  |  |
|  |  |

1. Apņemamies zivis piegādāt: Pilssalas ielā 10, Alūksnē, Alūksnes novadā, LV-4301.
2. Apliecinām, ka zivju piegādes izmaksas iekļautas piedāvāto zivju cenā.
3. Apņemamies nodrošināt zivju piegādi – 20 (divdesmit) dienu laikā no iepirkuma līguma noslēgšanas dienas.
4. Apliecinām, ka piedāvātās cenas būs nemainīgas visā iepirkuma līguma izpildes laikā.
5. Apstiprinām, ka esam iepazinušies ar iepirkuma nolikumu un līguma projektu, piekrītam to nosacījumiem un apņemamies ievērot tajos noteiktās prasības.
6. Apstiprinām, ka piedāvātās zivis atbilst Latvijas Republikas un Eiropas Savienības normatīvo aktu prasībām.
7. Ar šo apstiprinām visā piedāvājumā sniegto ziņu patiesumu un precizitāti.

Papildus informācijai jānorāda:

* mūsu uzņēmumā nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro;
* mūsu uzņēmumā nodarbinātas vairāk kā 250 personas un gada apgrozījums pārsniedz 50 miljonus euro, un/vai gada bilance kopā pārsniedz 43 miljonus euro.

2017.gada “\_\_”. \_\_\_\_\_\_\_\_\_\_\_\_

|  |  |
| --- | --- |
| Paraksttiesīgās personas paraksts un zīmogs: | z.v. |
| Paraksttiesīgās personas amats, vārds un uzvārds: |  |
| Piedāvājumu iesniedzējas sabiedrības nosaukums: |  |

3.pielikums

*LĪGUMA PROJEKTS*

**LĪGUMS Nr.ALJA/3-6/17/….**

par varavīksnes foreļu triploīdu iegādi

Alūksnē, 2017.gada ….novembrī

 **Alūksnes novada pašvaldība** (reģistrēta Valsts ieņēmumu dienesta Nodokļu maksātāju reģistrā ar kodu 90000018622, atrodas Dārza ielā 11, Alūksnē, Alūksnes novadā, LV-4301) iestāde **Alūksnes novada pašvaldības aģentūra „ALJA”**, atrodas Pilssalas ielā 10, Alūksnē, Alūksnes novadā, LV-4301, kā Alūksnes novada pašvaldības **struktūrvienība**, reģistrēta Valsts ieņēmumu dienesta Nodokļu maksātāju reģistrā ar kodu 90010446069, tās direktora Māra LIETUVIEŠA personā,kas rīkojas saskaņā ar Alūksnes novada domes 25.07.2013. Saistošo noteikumu Nr.18/2013 "Alūksnes novada pašvaldības nolikums" 122.punktu, turpmāk tekstā “Pasūtītājs”, no vienas puses, un

**„……………”**, reģistrēts nodokļu maksātāju reģistrā ar Nr. ……………, atrodas ………….., ………….., ………….., Xxxx YYYYYY personā, turpmāk tekstā – Piegādātājs,

katrs atsevišķi un abi kopā turpmāk tekstā – Līdzējs/-i,

pamatojoties uz Publisko iepirkumu likuma noteiktajā kārtībā Pasūtītāja veiktā iepirkuma “Varavīksnes foreļu *(Onchorhyncus mykiss)* triploīdu iegāde” (identifikācijas Nr.ANPA”ALJA”2017/1), turpmāk tekstā – Iepirkums, rezultātiem, noslēdz šādu iepirkuma līgumu:

1. **Līguma priekšmets**

 Pasūtītājs uzdod, bet Piegādātājs līgumā norādītajā kārtībā ar saviem resursiem, materiāliem un tehniskajiem līdzekļiem apņemas nodrošināt 3000 kg (trīs tūkstoši kilogrami) varavīksnes foreļu *(Onchorhyncus mykiss)* triploīdu piegādi un ielaišanu Alūksnes ezerā, bet Pasūtītājs samaksā Piegādātājam par izlaistajām varavīksnes forelēm.

1. **Līgumcena un norēķinu kārtība**
	1. Līgumcena par varavīksnes forelēm, to piegādi un ielaišanu ūdenstilpē ar kopējo summu ……… EUR (……….. *euro* un …… centi), kas sastāv no līgumcenas …….. EUR (……… *euro* un …. centu), apmērā un PVN maksājuma ……… EUR (……. *euro* un …… centi).
	2. Pasūtītājs samaksu veic 10 (desmit) darba dienu laikā no akta par varavīksnes foreļu ielaišanu Alūksnes ezerāparakstīšanas un preču pavadzīmes – rēķina saņemšanas dienas. Par samaksas dienu tiek uzskatīta diena, kad Pircējs veicis pārskaitījumu uz Piegādātāja norādīto bankas kontu.
	3. Līgumcenā ir iekļauti varavīksnes foreļu audzēšanas, skaitīšanas, iekraušanas, piegādes, izlaišanas u.c. izdevumi, kas saistīti ar varavīksnes foreļu piegādi atbilstoši Iepirkuma tehniskajai specifikācijai un citiem līguma noteikumiem.
	4. Ja Piegādātājam saskaņā ar šo līgumu ir aprēķināts līgumsods, Pasūtītājs ir tiesīgs ieturēt to kā ieskaitu bezstrīda kārtībā no Piegādātājam izmaksājamās līgumcenas.
	5. Ja Latvijas Republikā, saskaņā ar šī līguma saistību izpildi, tiek grozīta PVN likme, Līdzēji savstarpējos norēķinos piemēro jaunieviesto likmi, neslēdzot par to atsevišķu vienošanos.
2. **Varavīksnes foreļu piegādes un izlaišanas kārtība**
	1. Piegādātājs, ne vēlāk kā līdz 2017.gada 20.decembrim, piegādā (vienā partijā) Pilssalas ielā 10, Alūksnē, Alūksnes novadā un ielaiž varavīksnes foreles Alūksnes ezerā. Līdzēju kontaktpersonas savstarpēji vienojas par precīzu varavīksnes foreļu piegādes un ielaišanas laiku atkarībā no klimatiskajiem apstākļiem u.c. iemesliem.
	2. Varavīksnes foreļu piegādi un ielaišanu Līdzēji noformē atbilstoši Ministru kabineta 2015.gada 31.marta noteikumu Nr.150 „Kārtība, kādā uzskaita un dabiskajās ūdenstilpēs ielaiž zivju resursu atražošanai un pavairošanai paredzētos zivju mazuļus, kā arī prasības attiecībā uz mākslīgai zivju pavairošanai pielāgotu privāto ezeru izmantošanu” prasībām, noformējot aktu par zivju mazuļu ielaišanu dabiskajā ūdenstilpē (līguma 3.pielikums). Vienlaicīgi ar akta sastādīšanu Piegādātājs iesniedz Pasūtītājam preču pavadzīmi – rēķinu un Pārtikas un veterinārā dienesta izdoto dzīvnieku pārvietošanas deklarāciju.
	3. Pasūtītājam ir tiesības neparakstīt aktu, ja piegādātie un/vai izlaistās varavīksnes foreles neatbilst līguma prasībām.
	4. Līdz akta parakstīšanai visus riskus par varavīksnes forelēm uzņemas Piegādātājs.
	5. Ja Pasūtītājs kāda iemesla dēļ atsakās parakstīt aktu, tā pienākums ir 5 (piecu) darba dienu laikā no akta saņemšanas brīža rakstiski informēt Piegādātāju par atteikuma iemesliem.
	6. Kontaktpersona no Pasūtītāja puses ir Māris Lietuvietis, e-pasts: alja@aluksne.lv, tālrunis: +371 26141741.
	7. Kontaktpersona no Piegādātāja puses ir Xxxxx YYYYY, e-pasts: ………., tālr. ……

1. **Līdzēju pienākumi un tiesības**
	1. Piegādātājam ir pienākums:
		1. ne vēlāk kā 5 (piecas) darba dienas iepriekš vienoties ar Pasūtītāja kontaktpersonu par piegādes laiku;
		2. garantēt piegādāto varavīksnes foreļu atbilstību Pasūtītāja Iepirkuma tehniskajā specifikācijā norādītajām prasībām;
		3. transportējot varavīksnes foreles uz to izlaišanas vietu, izrakstīt preču pavadzīmi – rēķinu un saņemt dzīvnieku pārvietošanas deklarāciju;
		4. līdz ielaišanai nodrošināt dzīvu varavīksnes foreļu transportēšanu;
		5. atbilstoši Pasūtītāja norādījumiem veikt varavīksnes foreļu ielaišanu Alūksnes ezerā, ievērojot Ministru kabineta 2015.gada 31.marta noteikumu Nr.150 „Kārtība, kādā uzskaita un dabiskajās ūdenstilpēs ielaiž zivju resursu atražošanai un pavairošanai paredzētos zivju mazuļus, kā arī prasības attiecībā uz mākslīgai zivju pavairošanai pielāgotu privāto ezeru izmantošanu” prasības;
		6. ielaižot zivju mazuļus dabiskajā ūdenstilpē, nodrošināt zivju audzētavas pārstāvja klātbūtni;
		7. samaksāt normatīvajos aktos noteiktos nodokļus un nodevas.
	2. Piegādātājam ir tiesības saņemt maksu par varavīksnes forelēm, ja to piegāde un ielaišana atbilst līguma nosacījumiem.
	3. Pasūtītājam ir pienākums:
		1. pieņemt varavīksnes foreles, ja tās piegādātas saskaņā ar līguma noteikumiem;
		2. ielaižot varavīksnes foreles dabiskajā ūdenstilpē, nodrošināt pašvaldības pārstāvja, Alūksnes ezera apsaimniekotāja – Alūksnes novada pašvaldības aģentūras „ALJA” pārstāvja un reģionālās vides pārvaldes pārstāvja klātbūtni;
		3. veikt samaksu saskaņā ar līgumā noteikto kārtību.
	4. Pasūtītājam ir tiesības:
		1. pieprasīt un iegūt informāciju par varavīksnes foreļu audzēšanu, transportēšanu u.c. ar varavīksnes foreļu piegādi un izlaišanu saistītiem jautājumiem;
		2. sniegt Piegādātājam norādījumus varavīksnes foreļu izlaišanas procesā.
2. **Atbildība**
	1. Par jebkura līgumā norādītā Piegādātāja saistību izpildes termiņa nokavējumu Pasūtītājam ir tiesības piemērot Piegādātājam līgumsodu 0,5% (nulle komats pieci procenti) apmērā no līguma 2.1.punktā norādītās līgumcenaspar katru nokavēto dienu, bet kopā ne vairāk par 10% (desmit procentiem) no tās. Līgumsoda samaksa neatbrīvo Līdzēju no līguma saistību izpildes.
	2. Piegādātājam ir tiesības prasīt līgumsodu, ja Pasūtītāja vainas dēļ tiek kavēti līgumcenas samaksas termiņi, 0,5% apmērā no kavētā maksājuma summas par katru nokavēto dienu, bet ne vairāk kā 10% no tās. Nokavējuma procentu samaksa neatbrīvo Līdzēju no līguma saistību izpildes.
	3. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī Līdzēju līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
3. **Strīdu izskatīšanas kārtība**

Strīdi, domstarpības un pretenzijas, kas Līdzējiem rodas līguma izpildes gaitā, vispirms tiek risināti sarunu ceļā. Ja vienošanās saprātīgā termiņā netiek panākta, strīdus izskata tiesā normatīvajos aktos noteiktajā kārtībā.

1. **Līguma darbības termiņš, līguma grozīšanas un pirmstermiņa izbeigšanas kārtība**
	1. Līgums stājas spēkā dienā, kad to paraksta pēdējais no Līdzējiem un ir spēkā līdz tajā paredzēto saistību izpildei.
	2. Līdzēji var izbeigt līgumu pirms termiņa, rakstveidā par to vienojoties.
	3. Pasūtītājs ir tiesīgs, iesniedzot Piegādātājam motivētu atteikumu, nekavējoties vienpusēji atkāpties no līguma izpildes, ja Piegādātājs:
		1. ir maldinājis Pasūtītāju par savu atbilstību Iepirkumā izvirzītajām prasībām;
		2. vismaz par 20 (divdesmit) dienām ir nokavējis varavīksnes foreļu piegādi un izlaišanu;
		3. ja nepārvaramas varas apstākļi uz kuriem atsaucas Piegādātājs attaisnojot savu saistību nepildīšanu, ilgst vairāk nekā 20 (divdesmit) dienas.
	4. Ja Pasūtītājs atkāpjas no līguma izpildes līguma 7.3.1.apakšpunktā norādītajā gadījumā vai, ja Piegādātājs vienpusēji lauž līgumu, tad Piegādātājam ir pienākums samaksāt Pasūtītājam tā norādītajā termiņā līgumsodu 10% (desmit procentu) apmērā no līguma 2.1.punktā norādītās līgumcenas.
	5. Grozījumus līgumā var veikt, ievērojot Publisko iepirkumu likuma 61. panta noteikumus. Grozījumi un papildinājumi, kas nodibina jaunas tiesiskās attiecības šī līguma ietvaros, izmaina šī līguma noteikumus vai izbeidz to, veicami tikai rakstveidā. Tie ir pievienojami līgumam un abu Līdzēju parakstīti kļūst par tā neatņemamu sastāvdaļu.
	6. Ja tiek mainīta Līdzēja adrese, rekvizīti, konta numurs vai pārstāvji, attiecīgais Līdzējs nekavējoties rakstveidā informē par to otru.
2. **Nepārvaramas varas apstākļi**
	1. Līdzējs, kas nevar pilnīgi vai daļēji izpildīt savas saistības nepārvaramas varas apstākļu dēļ, nekavējoties rakstiski informē otro Līdzēju par šādu apstākļu iestāšanos un pievieno šo apstākļu rašanos apstiprinošu, kompetentu institūciju izziņu, kā arī veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē.
	2. Nepārvaramas varas apstākļos, kas tiešā veidā ietekmē līguma izpildi, un kuru iestāšanos nebija iespējams paredzēt un novērst, Līdzēji tiek atbrīvoti no atbildības par līgumā paredzēto saistību pilnīgu vai daļēju neizpildi.
3. **Noslēguma jautājumi**
	1. Līguma izpildes gaitā Līdzēji vadās pēc Latvijas Republikā spēkā esošajiem normatīvajiem aktiem.
	2. Līguma noteikumi piemērojami, ciktāl tie nav pretrunā ar normatīvajiem aktiem. Gadījumā, ja viens vai vairāki līguma noteikumi tiek atzīti par spēkā neesošiem, līguma pārējo noteikumu juridiskais spēks nemainās.
	3. Nevienam no Līdzējiem nav tiesību nodot savas tiesības un pienākumus trešajai personai bez otra Līdzēja piekrišanas.
	4. Līgums ir saistošs katra Līdzēja likumīgajam saistību pārņēmējam.
	5. Parakstot līgumu, Līdzēji apliecina, ka ar līguma tekstu ir iepazinušies un tam piekrīt.
	6. Līgums sastādīts uz 5 (piecām) lapām 2 (divos) eksemplāros, katram Līdzējam pa vienam.
	7. Līgumam tā parakstīšanas brīdī ir pievienots:

9.7.1. iepirkuma „Tehniskā specifikācija” uz …. (…..) lp;

9.7.2. piedāvājuma iepirkumam kopija uz …. (…..) lp;

9.7.3. „Akta par zivju mazuļu transportēšanu un ielaišanu dabiskajā ūdenstilpē” forma uz 1 (vienas) lapas.

|  |  |
| --- | --- |
| PASŪTĪTĀJS | PIEGĀDĀTĀJS |
| **Alūksnes novada pašvaldības****aģentūra “ALJA”**Pilssalas ielā 10, Alūksnē, Alūksnes novadā, LV-4301 tālr. 26141741 e-pasts: alja@aluksne.lv. AS “SEB banka”, kods UNLALV2X, konta Nr. LV58 UNLA 0025 0041 3033 5\_\_\_\_\_\_\_\_\_\_\_\_\_\_\_\_\_\_ Māris LIETUVIETIS2017.gada ….novembrī | **„…………….”** \_\_\_\_\_\_\_\_\_\_\_\_\_\_\_\_\_\_\_\_\_\_\_Xxxxx YYYYY2017.gada ….novembrī |